<classify> Na Mwandishi wetu-Singida WAZIRI Mkuu Kassim Majaliwa, amewataka wakuu wa wilayaza Itigi na Ikungi na wakurugenzi wao wafanye msako kwenye stendi za mabasi ilikuwabaini watoto wasiokwenda shule. Majaliwa alitoa agizo hilo kwa nyakati tofauti juziwakati akihutubia wananchi waliojitokeza kumsikiliza kwenye mikutano ya hadharaaliyoifanya kwenye wilaya hizo. Alisema Serikali ya awamu ya tano imeondoamichango kwenye sekta ya elimu na kwa maana hiyo watoto wenye umri wa kwendashule wanapaswa wawe shuleni. Michango ya hovyohovyo haipo. Vinginevyo,fedha ambazo wazazi mmeokoa, peleka kwa mtoto. Mnunulie sare, kiatu kizuri,begi la shule na madaftari. Ale vizuri asubuhi na aende shule. Hatutarajii kuona vijana wadogo wanauzabiashara kwenye vituo vya mabasi. Mkurugenzi chukua OCD siku moja nenda kwenyemiji yenu midogo, saka watoto wote wanaofanya biashara stendi. Watambue wazazi wao, halafu kamatawajieleze ni kwa nini wanawaacha watoto wao waende kuhangaika stendi badala yakwenda shule. Tunataka kila mtoto wa Kitanzania aende shule, alisemaMajaliwa. Alisema Serikali imetoa maelekezo kwamba kilakijiji kiwe na shule ya msingi na kila shule lazima iwe na darasa la awali iliwatoto wenye umri wa miaka minne hadi mitano waanze shule. Katika hatua nyingine Majaliwa amekagua shamba lamfano la korosho lenye ukubwa ekari 12,000 lililopo kijiji cha Misigati,wilayani Manyoni na kusema ameridhishwa na uamuzi wa wilaya hiyo kuwa na zao mbadalala biashara. Akizungumza na wananchi na baadhi yawatumishi wa Halmashauri hiyo waliokuwepo eneo hilo, Majaliwa alimpongeza Mkuuwa Mkoa wa Singida, Dk. Rehema Nchimbi kwa kulibeba wazo hilo na kuhakikishalinatimia. Nimpongeze Mkuu wa Mkoa kwa kulibeba jambohili, lakini nikuombe wewe na viongozi wenzako mhamasishe wengine walime zaidizao hili kwa sababu korosho ni zao kubwa duniani na tena zao hili lina beinzuri kimataifa, alisema. Alisema anatambua kwamba timu ya wataalamu kutokakituo cha utafiti wa kilimo cha Naliendele, Mtwara imeshawasili Manyoni ilikufanya utafiti za zao hilo na jinsi linavyoweza kuzaa mara mbili kwa mwaka. Kwa kawaida, mkorosho mmoja hutoa kilo 40za korosho kwa msimu mmoja, kwa hiyo kwa misimu miwili mtapata kilo 80.Ninawasii limeni korosho kwa ajili ya watoto wenu ambao wako darasa la pili aula tatu. Mkulima ukianza kuvuna, utaendelea kuvuna kwa miaka 20 mfululizo nakwa hiyo hao watoto hawatahitaji kulipiwa ada wakiwa chuo kikuu sababu koroshoitakuwa inawalipia, alisema. Pia aliwataka wakulima wanaolima zao hilo wilayani Manyoni, waunde ushirika wao ambao utawasaidia kuagiza dawa kwa pamoja ama kuuza kwa pamoja. Hivyo, amemwagiza Afisa Ushirika wa Wilaya hiyo,Bi. Yusta Philipo ahakikishe anasimamia jambo hilo kuanzia sasa. Mapema, akitoa taarifa juu ya mradi huo, Meneja wa Bodi ya Korosho Tanzania CBT Kanda ya Kati, Ray Mtangi alimweleza Waziri Mkuu kwamba mradi wa kilimo cha korosho unajumuisha mashamba makubwa mawili ambapo shamba la Misigati lina ukubwa wa ekari 7,000 na lile la Mikwese lina ekari 5,000. Alisema watu mbalimbali wakiwemo viongoziwa kitaifa wamekuwa wakifika shambani hapo ili wajifunze mbinu mpya zakuzalisha korosho kwenye maeneo yao. Pia alisema Halmashuri yao imetengaeneo la ujenzi wa viwanda na kwamba hadi sasa wanazo ekari 50 kwa ajili yaujenzi wa viwanda vya kubangua korosho.  <topic>: KITAIFA 